શહેરમાં બહેનો દીકરીઓ કેટલી સલામત છે તેનો ઉત્તમ નમૂનો ગત રાત્રે કાલાવડ રોડ ઉપર આવેલ ક્રિસ્ટલ મોલમાં જોવા મળ્યો હતો મહેશભાઈ ગોવિંદભાઇ સોનારા નામના આહીર શખ્સ તેમની દીકરી સહિતના પરિવાર સાથે ક્રિસ્ટલ મોલમાં મુવી જોવા આવ્યા હતા તેઓ ટિકિટ લઈને અંદર જાય તે પૂર્વે જ બહાર ઉભેલા અમુક શખ્સોએ મહેશભાઇની દીકરીને જોઈને અભદ્ર ટિપ્પણી કરી છેડતી કરતા તે લોકોને ટપારતા બંને વચ્ચે રકજક થઇ હતી બાદમાં છુટ્ટા પડી ગયા હતા અને આહીર પરિવાર પિક્ચર જોવા જતો રહ્યો હતો થોડીવાર પછી ૨૦ જેટલા શખ્સો ધસી આવ્યા હતા અને મહેશભાઈ તેમના પત્ની સહિતનાઓ ઉપર હુમલો કર્યો હતો અને રીતસરનો આતંક મચાવી આખો મોલ બાનમાં લઇ લીધો હતો છેડતી કરી, માર મારી ટોળું ભાગી ગયું હતું આ અંગેની અરજી યુનિવર્સીટી પોલીસ સ્ટેશનમાં આપવામાં આવી છે જયારે આમ્બેડકરનગરમાં રહેતા અને અભ્યાસ કરતા રવિ વાગડીયા અને સાવન પરમારે પણ વળતી અરજીમાં જણાવ્યું હતું કે તેઓ ગત રાત્રે ક્રિસ્ટલ મોલમાં કપડાં જોતા હતા ત્યારે મહેશભાઈ સહીત ચાર શખ્સોએ આવી નામ અને જ્ઞાતિ પૂછી ગાળો ભાંડી જ્ઞાતિ પ્રત્‌યે હડધૂત કર્યા હતા અને બે પોલીસમેનને બોલાવી સ્ટીલના પાઇપથી માર માર્યો હતો અને છેડતીના કેસમાં ફિટ કરી દેવા છે આખી રાત લોકઅપમાં પૂરીને મારીશું તેમ કહી જતા રહ્યા હતા બંને વિદ્યાર્થીઓ હોય અને ફરિયાદ થાય તો ભવિષ્યમાં સરકારી નોકરીમાં તકલીફ પડે તેમ હોવાથી તટસ્થ તપાસ કરી એટ્રોસિટી એક્ટ મુજબ ગુનો નોંધવા વિનંતી કરી હતી અને બંને માર માર્યાની રાવ સાથે હોસ્પિટલમાં દાખલ થયા હતા ઘટનાને પગલે યુનિવર્સીટી પોલીસ સ્ટેશનનો કાફલો ઘટનાસ્થળે દોડી ગયો હતો સમગ્ર મામલે પોલીસ સ્ટેશને પણ બંને સમાજના ટોળા ઉમટી પડ્યા હતા સામસામી અરજી લઇ સીસીટીવી ફુટેેજ આધારે તપાસ કરી ગુનો નોંધવામાં આવશે.